EuroBench/eurobench-wiki-sk-topics huggingface dataset:
Téma: Politici
Maximiliano Hernández Martínez (* 21. október 1882, San Matías, Salvádor - † 15. máj 1966, veľkostatok Jamastrán, Honduras) bol salvádorský vojak a diktátor. Pochádzal z ôsmich detí. Po ukončení vojenskej školy v Guatemale sa postupne stal brigádnym generálom. V roku 1931 bol zvolený za viceprezidenta republiky. O deväť mesiacov neskôr, po vojenskom prevrate sa stal prezidentom, čo o rok neskôr potvrdil aj parlament. Vládol autoritárskym spôsobom a prostredníctvom dekrétov 13 rokov. V r. 1932 krvavo potlačil povstanie roľníkov proti svojej vláde, pričom dal zmasakrovať vyše 10 000 ľudí. Bol horlivým fašistom a zaviedol rasistický zakon, ktorý zabraňoval vstupu černochov do krajiny. Na druhej strane, počas jeho vlády nastalo ozdravenie verejných financií, bola založená štátna emisná banka, vyrovnal sa zahraničný dlh a bola vybudovaná salvádorská časť Panamerickej magistrály. Založil fondy financujúce bývanie pre chudobných, civilným osobám zrušil právo nosiť zbraň a nechal stíhať každého, kto bol "tulák a neviedol čestný život". Kriminalitu potláčal drakonickými zákonmi. Trestom za krádež bola amputácia ruky, v prípade recidívy poprava zastrelením. V roku 1939 presadil čiastočné volebné právo žien. V roku 1944 odstúpil po generálnom štrajku, vyvolanom rozhodnutím parlamentu o predĺžení jeho funkčného obdobia. Zomrel zavraždený svojím šoférom o 22 rokov neskôr v exile v Hondurase. Ten ho dobodal na smrť ako pomstu za smrť jeho otca, ktorý bol jednou z obetí Martinezovej diktatúry.
Téma: Rieky
Považská Bystrica je okresné, priemyselné mesto na severozápade Slovenska na rieke Váh. Nachádza sa medzi mestami Púchov a Bytča, leží v Trenčianskom kraji. Počtom obyvateľstva je trináste najväčšie mesto na Slovensku a tretie v kraji.
Téma: Rieky
Považské múzeum v Žiline je regionálne múzeum so sídlom v Budatíne. Jeho expozície sú zamerané na dejiny slovenského umenia, kultúry a dopravy. Múzeum sa zameriava na dokumentáciu dejín slovenského drotárstva doma i vo svete. Pôsobí ako regionálne zariadenie severozápadného Slovenska.
Téma: Filmy
Bremenskije muzykanty (rus. Бременские музыканты) je sovietsky krátkometrážny animovaný muzikálový film z roku 1969. Pokračovania: 1973 - rus. По следам бременских музыкантов – Po sledam bremenskich muzykantov (doslova Po stopách brémskych muzikantov) 2000 - rus. Новые бременские – Novyje bremenskije (doslova Noví brémski)
Téma: Rieky
Šari je rieka v centrálnej Afrike. Preteká štátmi Čad, Kamerun a Stredoafrická republika. Rieka je od prameňa dlhá 1377 km a povodie má rozlohu 603 275 km². Rieka ústi do Čadského jazera a tvorí 90 % prítoku jazera.
Téma: Vrchy
Pico Bolívar je s nadmorskou výškou 4 978 m najvyšší vrch Venezuely. Nachádza sa na západe krajiny v štáte Mérida v pohorí Sierra Nevada. Tesne pod vrchol do výšky 4 765 m vedie Méridská lanovka, jedna z najvyššie položených kabínových lanoviek na svete. Hora je pomenovaná po venezuelskom národnom hrdinovi Simonovi Bolívarovi.
Téma: Futbal
Admir Vladavić (* 29. jún 1982, Ljubinje) je futbalový reprezentant Bosny a Hercegoviny. Do MŠK Žilina prestúpil z Željezničar Sarajevo počas zimnej prestávky sezóny 2006/07. Na začiatku roku 2008 sa oňho aj Hertha Berlín, no napokon ostal v MŠK Žilina. 5. júla 2009 podpísal dvojročnú umluvu s rakúskym tímom Red Bull Salzburg. Je moslimského vyznania.
Téma: Rieky
Estuár alebo zriedkavo estuárium je v užšom zmysle lievikovité vyústenie rieky do mora, ktoré je v dosahu slapových pohybov (prílivu a odlivu), v širšom zmysle časť ústia akejkoľvek rieky (alebo potoka), v ktorej sa prílivová vlna stretáva s riečnym prúdom. Počas prílivu vniká slaná voda hlboko do estuáru a zapríčiňuje zdvíhanie hladiny vody. Na severnej pologuli sa (vplyvom Coriolisovej sily) prílivový prúd pohybuje pri ľavom brehu rieky, odlivový pri pravom. Odlivová vlna odnáša nánosy, ktoré uložila rieka v estuári a tak ho vyprázdňuje a prehlbuje jeho dno. Estuáre (v užšom zmysle) sú časté v ústiach britských (Temža, Severn, Humber), francúzskych (Loira, Seina, Gironde) a severonemeckých riek (Labe, Vezera). Za najväčší estuár sa považuje ústie La Platy v Južnej Amerike.
Téma: Futbal
Coppa Italia (Taliansky pohár) je hlavná vyraďovacia súťaž v Talianskom futbale, ktorej organizátorom je Talianska futbalová federácia. Prvý ročník sa hral v roku 1922. V súťaži hrá 78 tímov. Pohár sa hrá v dvoch fázach. V prvom kole (1. fáza) hrá 78 tímov z tretej, štvrtej a piatej najvyššej súťaže. V druhom kole hrá 60 klubov, pričom sa pridávajú aj kluby zo Série B. Tretie kolo hrajú už aj niektoré kluby zo Série A, ktoré sa umiestnili na nižších miestach ligy. Celkovo je v tomto kole 40 tímov. Vo štvrtom kole je 24 klubov. Potom nasleduje druhá fáza, a to postupne osemfinále (16 tímov – tu sa pridáva zvyšok klubov zo Série A), štvrťfinále (8 tímov), semifinále a finále.
Téma: Medicína
Abázia (z gr. basis - krok, chôdza) je neschopnosť chodiť spôsobená nervovými alebo psychickými poruchami. Môže byť funkčná (pri hystérii) alebo organická (pri poškodení mozgovej kôry, bazálnych ganglií, mozočka či príslušných nervových dráh). Pohyblivosť dolných končatín je zachovaná, poškodená je koordinačná automatika. Ťažšia forma poruchy sa nazýva astázia - neschopnosť stáť.
Téma: Vrchy
Sněžka (poľ. Śnieżka, nem. Schneekoppe) je najvyšší vrch v Krkonošiach, Sudetách, Sliezsku aj v celom Česku. Má výšku 1 603,3 m n. m. Je dostupný po turistických značkách. Vrcholom prechádza hranica s Poľskom (Śnieżka). Je to významná dominanta východnej časti Krkonôš. Cez vrchol Sněžky prechádza česko-poľská hranica, pričom najvyšší bod sa nachádza na poľskej strane hranice, niekoľko metrov západne od kaplnky sv. Vavrinca. Na vrchol vedie z Pece pod Sněžkou 4,5 km dlhá kabínková lanovka. Severná, poľská strana spadá do údolia rieky Lomnička, západná do Úpskej rašeliny, juhozápadná časť do Obřího důlu, juhovýchodná do údolia Jelenieho potoka a východná prechádza do Obřího hřebena. Vrchol hory je skalnatý a má rozlohu okolo 120 000 m². Keďže je Snežka najvyššia hora v širokom okolí, je z jej vrcholu rozsiahly panoramatický rozhľad. Vrchol slúži ako častý turistický cieľ a pre jeho dosiahnutie je možné využiť celý rad turistických ciest a to peších aj bežkárskych.
Téma: Spisovatelia
Italo Svevo, vlastným menom Aron Hector Schmitz (* 19. december 1861, Terst, Taliansko – † 13. september 1928, Motta di Livenza) bol taliansky spisovateľ.
Téma: Filmy
Bokovka je dráma nakrútená na motívy románu Rexa Picketta, v ktorej sa dvaja dávni priatelia týždeň pred svadbou jedného z nich vydajú na cestu ochutnávky vín po viniciach v Santa Ynez Valley.
Téma: Medicína
Dýchací plyn je plyn, alebo zmes plynov určených na dýchanie. Ak nejde o čistý plyn (kyslík), nazýva sa aj dýchacia zmes. Prirodzeným dýchacím plynom je vzduch. Iný dýchací plyn sa môže použivať z medicínskych dôvodov, alebo tam, kde je vzduch nedostupný alebo nevhodný na dýchanie. Väčšina umelých dýchacích plynov sa pripravuje zmiešavaním vzduchu s kyslíkom a/alebo inertnými plynmi. Bezpečný dýchací plyn musí spĺňať tri základné podmienky: Musí obsahovať dostatočné množstvo kyslíka na podporu životných funkcií, udržiavanie vedomia a činnosti organizmu, nesmie obsahovať škodlivé zložky (najčastejšími neželanými prímesami dýchacích plynov sú oxid uhoľnatý a oxid uhličitý), nesmie sám o sebe nadobúdať škodlivé vlastnosti (napríklad kyslík je pri zvýšenom tlaku toxický).
Téma: Medicína
Intoxikácia alebo otrava alebo otrávenie sú účinky jedu na organizmus, ktoré môžu spočívať v jeho dočasnom alebo trvalom poškodení alebo vedú k smrti. Látka ktorá vnikla do organizmu ako jed sa nazýva noxa. Závaťnosť intoxikácie závisí od množstva, koncentrácie, rýchlosti vstrebávania a metabolizovania danej látky. Intoxikácia môže byť: Náhla – po náhlom požití jedovatej látky. Chronická – dlhodobým vystavením sa jedovatým látkam pri malej koncentrácii. Neúmyselná Úmyselná
Téma: Spisovatelia
William Saroyan, (armén. Վիլյամ Սարոյան}) (* 31. august 1908, Fresno, USA – † 18. máj 1981, tamtiež) bol americký spisovateľ, syn arménskych imigrantov. Autor početných poviedok, niekoľkých románov a divadelných hier.
Téma: Vrchy
Ankogel je vrch v pohorí Vysoké Taury v Rakúsku. Dosahuje nadmorskú výšku 3 246 m n. m. Leží na hranici spolkových krajín Salzbursko a Korutánsko. Napriek tomu, že vrch nie je najvyšším vrcholom skupiny Ankogelgruppe (najvyšší je Hochalmspitze – 3 360 m n. m.) dal celej skupine meno. Z vrcholu sú výhľady napr. na Grossglockner, Ennstalské Alpy, až po Dolomity.
Téma: Medicína
Encyklopédia medicíny je slovenská šestnásťdielna odborná encyklopédia z oblasti medicíny a súvisiacich odborov. Je to vôbec najväčšia slovenská encyklopédia.[chýba zdroj] Vychádzala v rokoch 1993 až 2004 vo vydavateľstve Asklepios. Má spolu 16 dielov, vyše 60 000 strán, okolo 90 000 hesiel. Encyklopédia medicíny vychádza z bio-psycho-sociálneho modelu choroby a orientuje sa nielen na klasické medicínske odbory, ale aj na iné vedné odbory, ktoré podmieňujú biologické, psychické a sociálne zdravie človeka. Redakčná rada pozostávala z popredných predstaviteľov slovenskej medicíny. Na jej príprave sa zúčastnili prispievatelia z rozmanitých vedeckých odborov. Pripravuje sa (stav 2008) druhé vydanie encyklopédie, ktoré bude mať asi dvojnásobný počet hesiel ako prvé vydanie.
Téma: Filmy
Avengers: Nekonečná vojna (v origináli Avengers: Infinity War) je americký superhrdinský film z roku 2018 založený na tíme superhrdinov Marvel Comics s názvom Avengers. Produkované štúdiom Marvel Studios a distribuované spoločnosťou Walt Disney Studios Motion Pictures, je pokračovaním filmov Avengers (2012) a Avengers: Age of Ultron (2015) a 19. filmom v Marvel Cinematic Universe (MCU). Film režírovali Anthony a Joe Russo a napísali ho Christopher Markus a Stephen McFeely. V hlavných úlohách sa predstavia Robert Downey Jr., Chris Hemsworth, Mark Ruffalo, Chris Evans, Scarlett Johansson, Benedict Cumberbatch, Don Cheadle, Tom Holland, Chadwick Boseman, Paul Bettany, Elizabeth Olsen, Anthony Mackie, Sebastian Stan, Danai Gurira, Letitia Wright, Dave Bautista, Zoe Saldaña, Josh Brolin a Chris Pratt. Vo filme sa Avengers a Strážcovia Galaxie snažia zabrániť Thanosovi v zozbieraní šiestich mocných Kameňov nekonečna, ktoré sú súčasťou jeho výpravy za zničením polovice všetkého života vo vesmíre. Film bol oznámený v októbri 2014 pod názvom Avengers: Infinity War – Part 1. Bratia Russoovci sa k réžii pridali v apríli 2015 a o mesiac neskôr sa Markus a McFeely prihlásili k napísaniu scenára k filmu, ktorý čerpá inšpiráciu z komiksu Jima Starlina z roku 1991 The Infinity Gauntlet a komiksu Jonathana Hickmana Infinity z roku 2013. V roku 2016 Marvel skrátil názov na Avengers: Infinity War. Natáčanie sa začalo v januári 2017 v štúdiách Pinewood Atlanta Studios v okrese Fayette v štáte Georgia s rozsiahlym obsadením pozostávajúcim prevažne z hercov, ktorí si zopakovali svoje úlohy z predchádzajúcich filmov MCU, vrátane Brolina ako Thanosa. Produkcia trvala do júla 2017 a natáčala sa hneď po sebe s priamym pokračovaním Avengers: Endgame (2019). Ďalšie natáčanie prebiehalo v Škótsku, v centre Atlanty a v New Yorku. S odhadovaným rozpočtom 325 – 400 miliónov dolárov je film jedným z najdrahších filmov, aké boli kedy natočené. Film Avengers: Infinity War mal premiéru v Dolby Theatre
Téma: Filmy
Biela stužka v tvojich vlasoch (angl. White Ribbon in Your Hair) je film režiséra Vladimíra Kavčiaka z roku 1977. Poetický príbeh o dospievajúcej Šimonke. Námet: Jana Šrámová - novela Architekt: Ivan Kot Návrhy kostýmov: Tatiana Kovačevičová Strih: Alfréd Benčič Zvuk: Pavol Sásik Vedúci výroby: Štefan Gašparík Exteriéry: Bratislava, Rusovce, Šúr Premiéra: 28. apríl 1978
Téma: Politici
Nicolae Ceaușescu (* 26. január 1918, Scornicești, dnešné Rumunsko – † 25. december 1989, Târgoviște, Rumunsko) bol rumunský politik, v období od 9. decembra 1967 do 22. decembra 1989 prezident Rumunskej socialistickej republiky a od 11. júla 1965 do 28. marca 1974/22. decembra 1989 tretí predseda Štátnej rady Rumunskej socialistickej republiky.
Téma: Politici
Bedřich Reicin (* 29. september 1911, Přerov – † 3. december 1952, Praha), pôvodným menom Friedrich Reinzinger, bol česko-slovenský vojak, divízny generál, agent NKVD, prednosta Obranného spravodajstva (OBZ) a 5. oddelenia Hlavného štábu. Bol popravený ako jeden z členov tzv. protištátneho sprisahaneckého centra Rudolfa Slánského. Ako veliteľ založil ťažisko práce OBZ na provokáciách a na vykonštruovaných súdnych procesoch s nekomunistickými alebo protikomunistickými vojakmi československej armády. Osobne dával rozkazy na fyzické a psychické týranie obvinených. Špekuluje sa, že stál za smrťou generálmajora Antonína Sochora. Bol spolutvorcom čistiek elity armády, napr. justičnej vraždy generála Heliodora Píku a vykonštruovaných procesov s generálmi Karlom Janouškom a Karlom Kutlvašrom.
Téma: Rieky
Bratislava ( slovenská výslovnosť, lat. Posonium, nem. Pressburg, maď. Pozsony, gr. Istropolis – Mesto na Dunaji; do 5. marca 1919 vrátane: Prešporok, Prešporek; iné názvy pozri nižšie) je hlavné a rozlohou aj počtom obyvateľstva najväčšie mesto Slovenska. K 31. decembru 2025 tu žilo 480 902 obyvateľov, pričom celý Bratislavský kraj, zahŕňajúci okrem Bratislavy aj priľahlé okresy Malacky, Pezinok a Senec, obývalo 739 635 obyvateľov. Bratislava je súčasťou širšieho bratislavského metropolitného regiónu, ktorý zahŕňa približne 1,3 milióna obyvateľov. Nachádza sa na úpätí Malých Karpát, medzi Záhorskou a Podunajskou nížinou. Mestom preteká rieka Dunaj, mimo centra aj rieka Morava. Bratislava leží na hranici s Rakúskom a Maďarskom, vďaka čomu je jediným hlavným mestom na svete ležiacim na hranici troch suverénnych štátov. Je sídlom prezidenta, parlamentu aj vlády; samosprávneho kraja, Európskeho orgánu práce, Národnej banky Slovenska, niekoľkých miestnych centrál medzinárodných organizácií, ako aj Slovenskej akadémie vied, viacerých univerzít, divadiel, múzeí, galérií a ďalších inštitúcií. Vizuálnou dominantou scenérie mesta je Bratislavský hrad s charakteristickými štyrmi vežičkami a Dóm svätého Martina. Spomedzi moderných stavieb je najvýraznejší Most SNP na Dunaji. V historickom centre je vyhlásená pamiatková rezervácia. V mestskej časti Devín leží zrúcanina rovnomenného hradu.
Téma: Rieky
Mŕtve rameno Váhu (maď. Holtvág, hovorovo aj Mrtvák) je vodná plocha, ktorá vznikla prehradením ramena Váhu v roku 1973. Nachádza sa severne od Komárna. Pri ústí cez Komárňanský kanál z Váhu je regulovateľná priehrada. Pri výtoku je hrádza, takže nie je možné preplaviť sa do Váhu.
Téma: Vtáky
Neornithes (iné názvy: Aves (sensu stricto) ; po slovensky: pravé vtáky, vtáky pravé alebo len vtáky) je časť triedy vtáky, ktorá zahŕňa dnes žijúce vtáky. Systematické členenie Neornithes (pravých vtákov) sa neustále menilo a aj dnes dochádza na základe najnovších vedeckých poznatkov k ďalším zmenám. Tu použitá systematika odráža súčasné[kedy?] poznanie o vzájomnej príbuznosti jednotlivých vtáčích taxónov a opiera sa predovšetkým o najnovšie publikované články týkajúce sa tejto témy. Medzi jednotlivými celosvetovými zoznamami vtákov však naďalej pretrvávajú isté rozdiely v počte a usporiadaní radov, čeľadí i druhov. Počet druhov vtákov podľa podstatných súčasných celosvetových zoznamov ako sú napríklad International Ornithological Congress World Bird List 2009, Peterson 2010, The Clements Checklist of Birds of the World 2009 či Taxonomy in Flux Checklist 2010 sa dnes pohybuje niekde medzi 10 000 až 11 000. Koncom minulého storočia a na prelome 20. a 21. storočia boli zoznamy vtákov sveta o čosi menej početné a obsahovali približne 9 300 – 9 700 druhov. Tento vysoký nárast nespôsobujú novoobjavené druhy vtákov, ktorých je len niekoľko ročne, ale väčšie znalosti o vtáčích taxónoch už známych pre vedu a o ich vzájomnej príbuznosti, predovšetkým na základe rozborov DNA, čím dochádza k ich vzájomnému štiepeniu, spájaniu či presúvaniu, hlavne na úrovni druhov a poddruhov. Čo sa týka poddruhov, ich počet kolíše v rozmedzí 20 000 až 23 000.
Téma: Politici
Lykourgos (iné názvy: Lykurgos, Lykúrgos, Lykurg, gr. Lykourgos/iný prepis:Lykúrgos) bol legendárny zákonodarca v Sparte. Historický doklad o jeho existencii nie je známy. Podľa tradície žil Lykurgos okolo roku 800 pred Kr. a v Sparte ho aj v historickom období pokladali za tvorcu spartskej ústavy. Údajne rozdelil obyvateľstvo na tri sociálne vrstvy (Sparťania - gréc.Spartiatai, cudzinci - perioikovia, otroci - heilóti) a zaviedol vojenský výcvik spartských občanov, ktorí vládli nad masou neplnoprávneho obyvateľstva. Pripisovalo sa mu aj vytvorenie základných politických inštitúcií: dvaja králi (archagetai), rada starších (gerusia), päť eforov, ktorí kontrolovali všetok život v Sparte a ľudové zhromaždenie (apella). V skutočnosti sa niektoré inštitúcie vytvorili až v polovici 7. storočia pred Kr. (druhá messénska vojna - zotročenie obyvateľov susednej Messénie) a v polovici 6. stor. pred Kr. (Cheilón). Lykurgov životopis napísal grécky spisovateľ Plutarchos, ktorý ho porovnával s druhým rímskym - rovnako mytologickým kráľom Numom Pompiliom.
Téma: Politici
Rosa Luxemburg (* 5. marec 1871, Zamość, Poľsko – † 15. január 1919, Berlín, Nemecko) bola nemecká politička narodená na území dnešného Poľska, významná predstaviteľka európskeho robotníckeho hnutia a proletárska internacionalistka.
Téma: Vtáky
Hniezdna dutina je dutina vytesaná do živého či odumretého stojaceho stromu (a jeho konárov) ďatľom alebo prirodzeným spôsobom vzniknutá bútľavina. Slúži na hniezdenie, teda aby do nej zniesli vajíčka a vychovali mláďatá ďatle a po nich mnohé ďalšie druhy živočíchov. Ďatľovité vytvárajú hniezdne dutiny s okrúhlym vchodom, krátkym tunelom a za ním klesá samotná hniezdna bútľavina hruškovitého tvaru. Podľa druhu sú rôzne veľké vletové otvory i samotné vnútorné priestory. Podľa veľkosti ďatľa sú rôznej veľkosti. Ďateľ malý má vletový otvor 34 mm, hĺbku 12 – 18 cm, šírku 10 cm. Ďateľ prostredný má vletový otvor minimálne 34 mm, hĺbku 20 – 35 cm, šírku 12 cm. Ďubník trojprstý má vletový otvor 45 – 50 mm, hĺbku 20 – 30 cm. Ďateľ hnedkavý má vletový otvor 40 – 50 mm, hĺbku 35 cm, šírku 11,5 cm. Ďateľ veľký má vletový otvor 50 mm, hĺbku 20 – 35 cm, šírku 15 cm. Žlna sivá má vletový otvor 50 x 60 mm, hĺbku 30 cm. Ďateľ bielochrbtý má vletový otvor 50 x 60 mm, hĺbku 37 – 40 cm, šírku 15 – 18 cm. Žlna zelená má vletový otvor 55 x 75 mm, hĺbku 25 – 60 cm, šírku 15 cm. Tesár čierny má vletový otvor 128 x 86 mm, hĺbku 30 – 60 cm, šírku do 25 cm. Napríklad sovy ako pôtik kapcavý, kuvičok vrabčí, sova obyčajná a do veľkých prirodzených dutín sova dlhochvostá, myšiarka ušatá. Tiež holub plúžik, dudok chochlatý, kavka tmavá, sokol myšiar. Zo spevavcov sýkorkovité, brhlík obyčajný, muchárik bielokrký, vrabec poľný aj škorec obyčajný. Býva využívaná nielen na hniezdenie, rozmnožovanie ale aj na nocovanie či denný úkryt a na uskladnenie koristi. Mnohé dutiny vznikajú aj po hľadaní potravy rôznymi druhmi ďatľov.
Téma: Medicína
Lekársky test je lekársky postup vykonávaný na zistenie, diagnostikovanie alebo monitorovanie chorôb, chorobných procesov, náchylnosti alebo na určenie spôsobu liečby. Lekárske testy, ako napríklad fyzikálne a vizuálne vyšetrenia, diagnostické zobrazovanie, genetické testy, chemické a bunkové analýzy týkajúce sa klinickej chémie a molekulárnej diagnostiky, sa zvyčajne vykonávajú v lekárskom prostredí.
Téma: Filmy
Čata je film režiséra Olivera Stona z roku 1986 odohrávajúci sa počas vietnamskej vojny. Vo filme hrali Tom Berenger, Willem Dafoe, Charlie Sheen, Keith David, Kevin Dillon, John C. McGinley, Forest Whitaker a Johnny Depp. Je prvým z trilógie filmov o vietnamskej vojne natočených Stoneom. Nasledovali po ňom Narodený 4. júla (Born on the Fourth of July; 1989) a Medzi nebom a zemou (Heaven & Earth, 1993).
Téma: Vrchy
Grossglockner (nem. Großglockner) je s výškou 3 798 m n. m. najvyšší vrch v Rakúsku a najvyšší vrch v Alpách východne od Brennerského priesmyku. Vrchol sa nachádza v skupine Glockner, ktorá patrí do Vysokých Taur, na hraniciach spolkových krajín Korutánsko a Tirolsko. Pod vrcholom sa nachádza najväčší ľadovec v Rakúsku Pasterze. Charakteristický pyramídový vrchol sa skladá z dvoch štítov, Großglockner a Kleinglockner (3 770 m n. m.), ktoré sú rozdelené sedlom Glocknerscharte.
Téma: Vtáky
Labuť spevavá (lat. Cygnus cygnus) je druh z čeľade kačicovité. Je rozšírená v tajge palearktídy. Na Slovensku pravidelne migruje a zimuje. Zimovanie bolo zistené v 6,30 % mapovacích kvadrátov. Podľa Medzinárodnej únie na ochranu prírody a prírodných zdrojov labuť spevavá patrí medzi najmenej ohrozené druhy, trend celkovej populácie nie je známy, populácia v Európe narastá.
Téma: Filmy
Atentát na strednej alebo Škandál na strednej (angl. Assassination of a High School President) je americká filmová kriminálka z roku 2008 režírovaná Brettom Simonom. Film mal mať premiéru na Sundance Film Festival 2008 a potom mal byť uvedený do kín, ale jeho disribútor Yari Film Group vyhlásil bankrot, preto bola snímka vydaná priamo na DVD.
Téma: Filmy
Captain America: Prekrásny nový svet (v anglickom origináli Captain America: Brave New World) je americký akčný film z roku 2025 od režiséra Juliusa Onaha, natočený na motívy komiksov od vydavateľstva Marvel Comics o superhrdinovi Captain Americovi. Jedná sa o 35. film v MCU a je súčasťou 5. fázy Marvel Cinematic Universe a Mnohovesmírnej ságy. Táto produkcia bola oznámená na Comic-Cone 2022. Spellman a Musson spolupracovali na scenári k tomuto dielu o Kapitánovi Amerike. V septembri 2022 boli odhalení ďalší členovia obsadenia. V decembri 2023 bol Matthew Orton najatý na opravu scenáru. Mackie Wilson sa stal novým Captain Americou vo filme Falcon a Zimný vojak (2021). Jedná sa o štvrté pokračovanie.
Téma: Spisovatelia
Luigi Pirandello (* 28. jún 1867, Agrigento, Talianske kráľovstvo – † 10. december 1936, Rím) bol taliansky spisovateľ a dramatik. Nositeľ Nobelovej ceny za literatúru (1934).
Téma: Vrchy
Mount Terror je čadičový štítový vulkán, ktorý sa nachádza na východnej časti Rossovho ostrova pri pobreží Antarktídy. Objavil ho sir James Clark Ross a pomenoval podľa svojej druhej lode HMS Terror. Sopka je vysoká 3 230 m, na ostrove sa nachádzajú aj ďalšie vulkány (napríklad Erebus). Nachádzajú sa na ňom početné troskové kužele a dómy na svahoch štítu, ktorý je takmer úplne pokrytý snehom a ľadom. Je druhou najväčšou sopkou z celkových štyroch na Rossovom ostrove, ale je zatienený svojím susedom, činnou sopkou Erebus, 30 kilometrov na západ. Skaly na vrchole neboli podrobené výskumu, ale na nižších miestach boli objektom vedeckého skúmania a ich vek sa pohyboval od 820 tisíc rokov u najmladších až po 1,75 milióna u najstarších. Nevykazuje žiadne známky sopečnej aktivity v mladšom období. Prvovýstup na Mount Terror podnikla novozélandská expedícia v roku 1959.
Téma: Politici
Agustín de Iturbide, celým menom Agustín Cosme Damián de Iturbide y Arámburu (* 27. september 1783, Morelia, Mexiko - †19. júl 1824, Padilla) bol mexický vojak a politik. Počas prvej fázy vojny o nezávislosť Mexika bojoval proti mexickým povstalcom v španielskej kráľovskej armáde. Neskôr, pod vplyvom liberálnych reforiem v Španielsku dohodol s Vicentem Guerrerom, ktorý viedol časť povstalcov, nezávislosť Mexika. 21. júla 1822 bol korunovaný ako Agustín I., hlava tzv. Prvej mexickej ríše, ale neskôr ho zbavila moci republikánska vzbura. Abdikoval 19. marca 1823. Po krátkom exile v Európe sa vrátil do Mexika, kde bol odsúdený na smrť a zastrelený.
Téma: Rieky
Donau City (voľný preklad Dunajské mesto) je miestna časť v 22. viedenskom mestskom obvode Donaustadt. Nachádza sa severne od Dunaja, v predĺžení mosta Reichsbrücke. Nachádzajú sa tu moderné výškové budovy a mrakodrapy, komplexy Vienna International Centre a Austria Center Vienna.
Téma: Spisovatelia
Ján Chalupka, pseudonymy Anonymus Belae Regis Notarius, Chlk, CLVI a i. (* 28. október 1791, Horná Mičiná – † 15. júl 1871, Brezno) bol slovenský dramatik, publicista, prozaik a evanjelický kňaz.
Téma: Vrchy
Finsteraarhorn je štít v Západných Alpách, najvyšší v skupine Bernské Alpy. Výška: 4 274 m Pohorie: Západné Alpy, Švajčiarsko Prvovýstup: Jakob Leuthold a Johann Wahren, 1829 (skupinu viedol Franz Hugi).
Téma: Spisovatelia
Kenzaburó Óe (jap. 大江 健三郎 – Ōe Kenzaburō; * 31. január 1935, Učiko, Japonsko – † 3. marec 2023) bol japonský spisovateľ. V roku 1994 získal Nobelovu cenu za literatúru. Pochádzal z bohatej rodiny, ktorá stratila väčšinu majetku v povojnových reformách. V roku 1954 nastúpil na Tokijskú univerzitu. Už počas štúdia bol označovaný za najsľubnejšieho spisovateľa od čias Mishima Yukia. Prvýkrát si vyslúžil pozornosť spisovateľskej verejnosti dielom Shisha no ogori 1957.
Téma: Spisovatelia
Grazia Deleddová (* 27. september 1871, Nuoro, Sardínia – † 15. august 1936, Rím) bola talianska spisovateľka. V roku 1926 získala Nobelovu cenu za literatúru.
Téma: Filmy
Ať žijí duchové je rodinná filmová rozprávka, nakrútená režisérom Oldřichom Lipským v roku 1977 podľa námetu Dalibora Pokorného. Film sa natáčal na zrúcanine hradu Krakovec a v jeho okolí.
Téma: Rieky
Kráľová nad Váhom (maď. Királyfalva, Vágkirályfalu, Vágkirályfa) je obec na Slovensku v okrese Šaľa. V roku 2021 malo v obci slovenskú národnosť 41,7%, maďarskú 53,6% a nezistenú 3,7% obyvateľov.
Téma: Futbal
Club Atlético Osasuna je španielsky futbalový klub so sídlom v Pamplone, Navarra. V súčasnosti hrá v najvyššej španielskej futbalovej súťaži, Primera División. Klub bol založený v roku 1920, do Segunda Division (druhej ligy) sa prebojoval v roku 1932. O tri sezóny neskôr už klub hral v La Lige. V roku 2005 bol klub finalistom Španielskeho pohára.
Téma: Vrchy
Pádový faktor (označovaný ako „f“ z a.j. fall factor) je bezrozmerná veličina, ktorá udáva pomer medzi dĺžkou pádu lezca H a dĺžkou lana L, ktorá je k dispozícii na absorbovanie energie pádu. Hodnota pádového faktoru je dôležitá pre horolezcov a osoby pracujúce vo výškach. f = H L {\displaystyle f={\frac {H}{L}}} Pri horolezectve nadobúda pádový faktor hodnoty od 0 do 2. Pri lezení na tzv. zaistených cestách (via ferrata) môže byť jeho veľkosť aj nad hodnotou f = 2, čo predstavuje smrteľné nebezpečenstvo. V takýchto prípadoch je nutné používať tlmiče pádu. Podobne ako pri horolezectve, aj pri práci vo výškach môže pádový faktor nadobúdať hodnoty od 0 do 2. Dĺžka pádu (H) lezca závisí od pozície kotviaceho bodu. Ak sa kotviaci bod nachádza nad lezcom, dĺžka pádu je krátka a hodnota pádového faktoru je približne 0. V prípade, že sa kotviaci bod nachádza na úrovni lezcových ramien, dĺžka pádu môže byť minimálne taká veľká, ako je dĺžka lana od kotviaceho bodu. To znamená, že pádový faktor má hodnotu 1. Ak sa kotviaci bod nachádza na úrovni lezcových nôh, dĺžka pádu je rovná minimálne dvojnásobku dĺžky lana od kotviaceho bodu a pádový faktor má hodnotu 2. Z vyššie uvedeného vyplýva, že čím vyššie je kotviaci bod umiestnený vzhľadom k lezcovi, tým menšia je dĺžka pádu a tým menšie je aj riziko vážneho zranenia v prípade pádu. Pri práci vo výškach je dôležité snažiť sa neprekračovať hodnotu pádového faktoru f = 1, takže kotviaci bod by mal byť vo výške lezcových ramien (resp. nad nimi) a nie nižšie.
Téma: Vrchy
Káčaňdžunga (v slovenčine sa uvádza aj názov Kančendžonga, v Nepálčine a Tibetčine má názov vrchu množstvo tvarov) je tretí najvyšší vrch sveta a najvyšší vrch Indie, vysoký 8 586 m n. m. Nachádza sa na hraniciach Nepálu a Indie v Sikkimských Himalájach, v horskej skupine Káčaňdžunga Himal. Káčaňdžunga tvorí najrozsiahlejší masív zo všetkých osemtisícoviek. Rozkladá sa na ploche 18x13 km. Má 5 vrcholov, čo symbolizuje aj názov vrchu, ktorý sa dá preložiť ako päť pokladníc veľkého snehu. Vrcholy Káčaňdžungy: hlavný vrchol - 8 586 m n. m. západný vrchol (Jalung Kang) - 8 505 m n. m. prostredný vrchol - 8 482 m n. m. južný vrchol - 8 476 m n. m. juhovýchodný vrchol - 7 780 m n. m. V masíve je ešte vrch Kangbačen, vysoký 7 902 m n. m., ktorý sa často pokladá za samostatný vrch. Po prvýkrát vystúpili na hlavný vrchol Káčaňdžungy britskí horolezci v roku 1955. Slovenskí horolezci vystúpili na vrchol v roku 1981, čo bol iba 9. výstup. Zaujímavosťou je, že horolezci obvykle dodržiavajú požiadavku sikkimských duchovných, aby nevystúpili až na vrchol, ale zastavili niekoľko metrov pod vrcholom.
Téma: Spisovatelia
Eric Arthur Blair (* 25. jún 1903, Motihari, India – † 21. január 1950, Londýn, Spojené kráľovstvo), známy pod literárnym pseudonymom George Orwell, bol britský novinár a spisovateľ. Vo svojich dielach sa zaoberal totalitárnymi a autoritárskymi režimami. Je autorom viacerých neologizmov, napríklad „veľký brat“, „newspeak“.
Téma: Vtáky
Atlas vtákov prináša aktuálny obraz výskytu všetkých druhov vtákov z určitého územia za určitý vymedzený čas, zvyčajne viacero rokov. Podáva poznatky o rozšírení jednotlivých druhov a často je cieľom priniesť informácie aj o početnosti. Porovnávaním výsledkov starších atlasov potom novšie dokážu odhadnúť trendy rozšírenia aj početnosti. Atlasy vtákov zachytávajú rozšírenie v troch rôznych obdobiach, hniezdne obdobie, zimné obdobie a obdobie migrácie. Zber údajov pre atlas prebieha v mapovacej sieti kvadrátov a podľa presnej, dopredu stanovenej metodiky. Mapovania sa zúčastňujú veľké tímy dobrovoľných mapovateľov a výsledok býva publikovaný knižnou formou a prostredníctvom webových lokalít.
Téma: Filmy
16 blokov (ang. 16 Blocks) je americký film z roku 2006 režírovaný Richardom Donnerom a vydaný štúdiom Warner Bros. V USA bol vydaný dňa 3. marca 2006. Hlavné postavy stvárnili Bruce Willis, Mos Def a David Morse. Film je natočený real-time spôsobom rozprávania.
Téma: Spisovatelia
Joaquín Ramón Martínez Sabina (* 12. február 1949, Úbeda, Španielsko) je španielsky spevák, textár a básnik, široko známy v španielsky hovoriacich krajinách. Vydal 21 albumov, z nich 3 kompilácie v spolupráci s rôznymi umelcami, spoločne naspievané alebo v inej spolupráci. Taktiež komponoval pre rôznych umelcov, ako napríklad Ana Belén alebo Miguel Ríos. Ako spisovateľ vydal deväť kníh s kompiláciami textov piesní publikovaných v týždenníku Interviú (Interview). V roku 2001 utrpel ľahkú mozgovú príhodu ohrozujúcu jeho život, ale uzdravil sa za niekoľko týždňov bez fyzických následkov. Táto udalosť ovplyvnila jeho uvažovanie, uvrhla ho do depresie a spôsobila štvorročnú koncertnú pauzu. Po víťazstve nad depresiou publikoval svoj osemnásty album, Alivio de luto (2005).
Téma: Politici
Sadako Ogatová (jap. 緒 方 貞子 – Ogata Sadako; * 16. september 1927, Tokio, Japonsko – † 22. október 2019, Tokio) bola japonská diplomatka a profesorka. Bola vysokou komisárkou OSN pre utečencov v rokoch 1991 až 2001. Bola členkou Rímskeho klubu. Promovala na Univerzite Božského srdca Ježišovho v Tokiu, študovala na univerzite Georgetown University a v roku 1963 získala titul Ph.D. na Kalifornskej univerzite v Berkeley. Neskôr prednášala medzinárodné právo na Univerzite Sophia. V rokoch 1991 až 2001 bola vysokou komisárkou OSN pre utečencov. Začiatkom 2002 odmietla ponuku premiéra Džuničiró Koizumi na funkciu ministerky zahraničných vecí. Od októbra 2003 do apríla 2012 bola prezidentkou Japonskej medzinárodnej agentúry.
Téma: Medicína
Somatológia (gr.) alebo teloveda je náuka o ľudskom tele, o jeho zložení (anatómia) a funkciách (fyziológia). V užšom zmysle zahrňuje štúdium vonkajších foriem tela, veľkosti, rastu, hmotnosti, telesných rozmerov a proporcií orgánov skladby, pigmentačné zložky, tvar hlavy a tváre a jej častí po celú dobu vývoja jedinca.
Téma: Politici
María Eva Duarteová Perónová (špa. María Eva Duarte de Perón) alebo Eva María Duarteová Perónová (špa. Eva María Duarte de Perón), rodená María Eva Duarteová alebo Eva María Ibargurenová, známa ako Eva Perónová a Evita (slov. Evička) (* 7. máj 1919, Los Toldos, statok La Unión alebo Junín – † 26. júl 1952, Buenos Aires) bola argentínska politička, herečka, aktivistka a spisovateľka. Bola prvá dáma Argentíny v období rokov 1946 až 1952 a druhá manželka argentínskeho prezidenta Juana Peróna. Spolu s ním je považovaná za zakladateľku a súčasne hlavnú predstaviteľku politickej filozofie nazvanej Peronizmus. Pôsobila ako predsedníčka tzv. Ženskej peronistickej strany a prezidentka Nadácie Evy Perónovej. Už pred sobášom s Juanom Perónom v roku 1945 sa aktívne zapájala do jeho politickej činnosti, po svadbe sa však jej politická činnosť ešte zintenzívnila, pričom sa stala prvou argentínskou ženou, ktorá sa aktívne venovala celoštátnej politike. V roku 1947 presadila spolu s Juanom Perónom všeobecné volebné právo aj pre ženy, keďže toto mali v Argentíne do tej doby iba muži. Následne presadila zavedenie rovnoprávnosti mužov a žien v manželstve a rodičovských právach, čo bolo taktiež legislatívne upravené v novej ústave schválenej v roku 1949. Prostredníctvom svojej nadácie vytvorila a financovala projekty na pomoc najviac znevýhodneným skupinám spoločnosti, budovala nemocnice, školy, poskytovala štipendiá pre študentov z chudobných rodín a zameriavala sa na posilnenie postavenia žien vo všetkých oblastiach. Stala sa fakticky spojením medzi prezidentom Perónom a odborovými zväzmi, aktívne sa venovala podpore pracovných a sociálnych práv pracujúcich. V roku 1951 bola vážnou kandidátkou na viceprezidentku Argentíny, no v auguste daného roka svoju kandidatúru vzdala pre veľké nezhody v Peronistickej strane a spoločnosti, ktoré jej kandidatúra vyvolala. 26. júla 1952 zomrela na rakovinu krčka maternice vo veku 33 rokov, jej pohrebu sa zúčastnili milióny ľudí v uliciach Buenos Ai
Téma: Futbal
Antonín Panenka (* 2. december 1948, Praha) je bývalý česko-slovenský futbalista, ktorý premenil rozhodujúci jedenásťmetrový kop vo finále Majstrovstiev Európy 1976 proti NSR. Za reprezentáciu odohral 59 zápasov a vsietil 17 gólov. Najlepšie časy prežil v Bohemians Praha a v Rapide Viedeň. Bohemians získali svoj prvý a zatiaľ jediný titul v sezóne 1982/1983. S Rapidom sa dostal do finále Pohára víťazov pohárov 1984/1985, kde po napínavom priebehu jeho tím podľahol Evertonu 1:3.
Téma: Medicína
Sivý zákal (iné názvy: katarakta, beľmo, jazykovo nevhodne [bohemizmus] šedý zákal; lat. cataracta) je zakalenie šošovky oka, ktoré zhoršuje až znemožňuje videnie. Je to choroba, spravidla spojená s pokročilým vekom. Vnímaný obraz je stále menej ostrý a nedá sa zlepšiť použitím okuliarov. Ochorenie sťažuje čítanie, vedenie motorového vozidla a iné zvyčajné činnosti. Lieči sa v operačnom nahradení očnej šošovky implantátom. Bez liečenia môže pacient prakticky oslepnúť.
Téma: Rieky
Považský Inovec je geomorfologický celok na západnom Slovensku. Jadrové pohorie zabiehajúce do Podunajskej nížiny patrí do Fatransko-tatranskej oblasti. Najvyšším bodom členitej vrchoviny je vrch Inovec (1 042 m n. m.).
Téma: Filmy
Batman začína je reboot série filmov o Batmanovi. Od svojho uvedenia je Batman Begins často označovaný za jeden z najvplyvnejších filmov 21. storočia. Bol ocenený za oživenie postavy Batmana v populárnej kultúre a posunutie jej tónu smerom k temnejšiemu a vážnejšiemu tónu a štýlu. Film pomohol spopularizovať termín reštart v Hollywoode a inšpiroval štúdiá a filmárov k oživeniu franšíz s realistickým a vážnym tónom.
Téma: Rieky
Orinoko (špa. Río Orinoco) je rieka, ktorá patrí medzi najdlhšie a najvodnatejšie toky v Južnej Amerike. Mohutný tok meria 2 310 km a preteká cez Venezuelu a Kolumbiu, časť povodia zasahuje aj do Brazílie. Zaujímavosťou rieky je oddelenie ramena Casiquiare na hornom toku, ktoré odvádza asi jednu tretinu vody do Amazonky.
Téma: Vtáky
Vták roka (čes. Pták roka) je kampaň, ktorú vyhlasuje Výbor Českej ornitologickej spoločnosti (ČSO). Cieľom kampane je vybrať každý rok zaujímavý druh vtáka žijúceho v Česku a priniesť o ňom informácie širokej verejnosti a upozorniť na prírodu a najmä na vtáctvo ako také. Kampaň sa organizuje od roku 1992, keď sa Vtákom roka stala lastovička obyčajná (Hirundo rustica). Podobné podujatia sa konajú aj v iných krajinách.
Téma: Vrchy
Hoverla (ukr. Говерла – Hoverla, maď. Hóvár; rum. Hovârla – Goverla, poľ. Howerla, rus. Говерла) je 2 061 m vysoký vrch v Karpatoch a zároveň najvyšší vrch na Ukrajine. Nachádza sa na hranici Ivanofrankivskej a Zakarpatskej oblasti v karpatskej časti s názvom Beskydy v pohorí Čornohora. Na východnom svahu pramení rieka Prut.
Téma: Futbal
Duncan Edwards (* 1. október 1936 - † 21. február 1958) bol anglický futbalový hráč, ktorý sa zranil pri leteckom nešťastí z 6. februára 1958. Zomrel 15 dní neskôr v nemocnici. Edwards bol svetom považovaný za jedného z najlepších futbalistov súčasnosti a veľký talent. Bol ústrednou postavou okolo trénera Busbyho. Držal rekord, keď ako najmladší hráč nastúpil za anglickú reprezentáciu. Toto prvenstvo mu neskôr vzali Owen, Rooney či Wallcot.
Téma: Futbal
Adidas Jabulani je oficiálny model lopty navrhnutý firmou Adidas, ktorou sa hrali zápasy majstrovstiev sveta vo futbale v roku 2010 v Juhoafrickej republike. Lopta sa skladá z ôsmich trojrozmerne profilovaných panelov zafarbených do jedenástich farieb symbolizujúcich jedenásť hráčov v tíme a počet požívaných jazykov v Južnej Afrike a textúrovaný povrch určený k zlepšeniu aerodynamiky. Podľa firmy Adidas je lopta Jabulani dokonale okrúhla a najpresnejšia lopta v histórii futbalu. Okrem toho faktory ako barometrický tlak, nadmorská výška majú priamy vplyv na rýchlosť lopty.
Téma: Vrchy
Le Brévent je vrch v Haute-Savoie vo Francúzsku. Leží v pohorí Aiguilles Rouges francúzskych Predálp a má nadmorskú výšku 2 525 m n. m. Tento vrch je obľúbeným miestom pre wingsuit flying.
Téma: Medicína
Aneozinofília je lekársky termín, ktorý kritický úbytok alebo stratu eozinofilných leukocytov v krvi. Za patologickú sa považuje hodnota pod 10 eozinofilov v 1 ml krvi. Aneozinofília je jedným z príznakov pri brušnom týfe.
Téma: Filmy
Cesta do fantázie (Japonsky: 千と千尋の神隠し, Sen to Chihiro no Kamikakushi, Anglicky: Spirited Away) je japonský animovaný fantasy film, ktorý napísal a zrežíroval Hajao Mijazaki. Naanimovaný bol štúdiom Ghibli a distribuovaný spoločnosťou Toho. Do kín bol po prvýkrát uvedený 20. júla 2001. Cesta do fantázie opisuje príbeh Čihiro Ogino, desaťročného dievčaťa, ktoré počas sťahovania do malej dediny s rodičmi vstúpi do sveta duchov. Po tom ako sú jej rodičia premenení na svine sa Čihiro snaží nájsť spôsob ako zachrániť rodičov a nájsť cestu späť do sveta ľudí. Mijazaki bol inšpirovaný pri písaní scenáru desaťročnou dcérou svojho priateľa a manažérom tejto produkcie, Seidžim Okudom, ktorá ho navštevovala každé leto. V tom čase Mijazaki pracoval na dvoch osobných projektoch no oba boli zamietnuté. Produkcia filmu Cesta do fantázie začala v roku 2000 s rozpočtom 16,2 miliónov eur. Prvýkrát sa film objavil v japonských kinách v roku 2001 a celosvetovo zarobil viac ako 247 miliónov eur, čím sa stal najúspešnejším japonským filmom v tej dobe. (Momentálne je na druhej priečke po taktiež animovanom filme Kimi no Na wa. z roku 2016, ktorý zarobil viac ako 306 miliónov eur.) Cesta do fantázie je často označovaná ako jeden z najlepších animovaných filmov. Získal ocenenie Academy Awards, známe aj ako Oskar, za najlepší animovaný film na 75. udeľovaní cien. Takisto vyhral ocenenie Zlatý medveď na Berlínskom medzinárodnom filmovom festivale. V roku 2016 bol zvolený ako 4. najlepší film 21. storočia, zoznam zostavilo 177 kritikov pre BBC Culture.
Téma: Rieky
Dunajská cyklistická cesta (nem. Donauradweg, maď. Duna menti kerékpárút) je cyklistická cesta po brehoch Dunaja z nemeckého Donaueschingenu cez Rakúsko a Slovensko do maďarskej Budapešti. Tvorí časť trasy EuroVelo 6 zo siete cyklotras EuroVelo a má dĺžku zhruba 1200 kilometrov. Úsek z Passau do Viedne dlhý zhruba 326 kilometrov patrí medzi najznámejšie a najfrekventovanejšie cyklotrasy v Európe — každoročne ju navštívi cca 300 000 cyklistov (z toho asi 60 000 prejde celý tento úsek). Na slovenskom úseku začína pri hraničnom prechode Berg a končí sa v Chľabe. Je dlhá 176 km a vedie pozdĺž dunajskej hrádze. Za bratislavským Prístavným mostom sa rozdeľuje na pravobrežnú a ľavobrežnú vetvu, pričom obe vetvy sa opäť spoja na priehradnej hrádzi Gabčíkovo. Na väčšine trasy má kvalitný asfaltový povrch, takže je vhodná aj pre korčuliarov.
Téma: Vtáky
Beluša malá (iné názvy: volavka striebristá, čapľa malá;lat. Egretta garzetta) je druh z čeľade volavkovité. Obýva močiare, rybníky, delty riek v južnej časti palearktickej oblasti, orientálnej, austrálskej a etiópskej oblasti. Na Slovensku je to vzácny hniezdič v 0,90 % mapovacích kvadrátov a mimo obdobia hniezdenia na 12,80 % mapovacích kvadrátov. Podľa Medzinárodnej únie na ochranu prírody a prírodných zdrojov beluša malá patrí medzi najmenej ohrozené druhy, trend celkovej populácie je stúpajúci, európska populácia má klesajúci trend, v krátkodobom meradle je stabilná.
Téma: Rieky
Rieka môže byť : väčší prirodzený vodný tok (prúdiaci jednosmerne vo vyhĺbenom koryte), pričom význam pojmu „väčší“ v tomto kontexte nie je jasne stanovený, obyčajne znamená väčšiu dĺžku, väčšiu rozlohu povodia či väčší prietok; alebo väčší stály (príp. periodický) prirodzený vodný tok; alebo (väčší) prirodzený vodný tok tečúci v koryte a ústiaci do mora či jazera (alebo sa strácajúci v púšti); alebo podľa vodného zákona: povrchový (alebo prevažne povrchový) prirodzený vodný tok; alebo zriedkavo, najmä v časti anglických textov: akýkoľvek prirodzený vodný tok; alebo na Slovensku aj špecificky: prirodzený vodný tok s povodím väčším ako 150 km2; alebo prirodzený vodný tok s povodím väčším ako 150 km2 okrem veľtoku (=veľrieky) (t.j. rieka ako položka v rámci delenia vodných tokov na: bystriny - horské potoky - potoky - riečky - rieky - veľtoky)
Téma: Futbal
Malý futbal (synonymom je aj slovo minifutbal[chýba vhodnejší zdroj]) je loptový šport, z ktorého sa vyvinul futsal. Malý futbal hraný v hale sa volá halový futbal. Najväčšiu členskú základňu má predovšetkým v strednej a východnej Európe a na Britských ostrovoch, konkrétne v Anglicku. Z mimoeurópskych kontinentov je to potom Ázia a Afrika.
Téma: Futbal
Dušan Radolský (* 13. november 1950, Trnava) je slovenský futbalový tréner a bývalý futbalista. Krátko pôsobil ako tréner národného mužstva, neskôr úspešne viedol 21-ku. S ňou sa kvalifikoval na Majstrovstvá Európy, kde skončilo mužstvo na štvrtom mieste. Trénoval toto mužstvo aj na Olympijských hrách v Sydney. Ako tréner Žiliny doviedol svoje mužstvo do hlavnej fázy Poháru UEFA v roku 2008. Dlhšiu dobu pôsobil aj v Poľsku.
Téma: Futbal
Daniel Munthe Agger známy aj pod menom Daniel Agger (* 12. december 1984, Hvidovre) je bývalý dánsky futbalový reprezentant, hrajúci na poste obrancu. V súčasnosti je od leta 2014 hráčom Brøndby IF. V lete 2006 prestúpil z Brøndby IF do Liverpool FC, kde hrával v Premier League s číslom 5. Agger je odchovancom klubu Rosenhøj BK. Koncom roka 2008 sa objavili špekulácie, že by mohol prestúpiť do AC Miláno. Tento klub však správy poprel.
Téma: Medicína
Funkčná porucha je porucha činnosti, pri ktorej nebola zistená porucha nositeľa tejto činnosti, napr. porucha činnosti niektorého orgánu, pri výskume ktorej nebola zistená ako príčina porucha tohto orgánu.
Téma: Spisovatelia
Monika Kristine Fagerholm (* 26. február 1961, Helsinki, Fínsko) je fínsko-švédska spisovateľka píšuca po švédsky. Je považovaná za jednu z najlepších súčasných severských spisovateliek. Je držiteľkou viacerých ocenení, napríklad Severskej ceny Švédskej akadémie za rok 2016 či Runebergovej ceny za rok 1995.
Téma: Vtáky
Počet druhov vtákov ešte stále nie je konečný a prakticky každý rok sú publikované v odbornej literatúre články, prinášajúce informácie o nových, dovtedy pre vedu neznámych vtáčích druhoch. Tieto objavy sú lokalizované väčšinou v menej prebádaných kútoch sveta, predovšetkým v Južnej Amerike a v juhovýchodnej Ázii či v Afrike. Medzi krajiny s najvyšším počtom objavených operencov patria Brazília, Peru, Indonézia, Čína... Ale niekedy sú prekvapujúco "odhalené" nové vtáčie druhy aj v relatívne dobre zmapovaných oblastiach, napr. v r. 2009 druh krivonosa v USA. V poslednom období boli novopopísané tieto druhy vtákov:
Téma: Filmy
Brazil je dystopická čierna komédia z roku 1985, ktorú režíroval Terry Gilliam a napísali ju Gilliam, Charles McKeown a Tom Stoppard. Vo filme si hlavnú úlohu zahral Jonathan Pryce a ďalej účinkujú Robert De Niro, Kim Greist, Michael Palin, Katherine Helmond, Bob Hoskins a Ian Holm. Film sa sústreďuje na Sama Lowryho, nízko postaveného úradníka, ktorý sa snaží nájsť ženu, ktorá sa mu zjavuje v snoch. Zatiaľ čo pracuje v nezáživnej práci a žije v malom byte, zasadenom do dystopického sveta, v ktorom sú ľudia nadmerne závislí na zle udržiavaných a dosť náladových strojoch. Film Brazil je satirou na technokraciu, byrokraciu, hyperdozor, korporativizmus a štátny kapitalizmus. Pripomína román Georgea Orwella 1984 z roku 1949 a bola nazvaná kafkovskou a absurditnou. Sarah Streetová v British National Cinema (1997) opisuje film ako "fantasy satiru o byrokratickej spoločnosti" a John Scalzi v Rough Guide to Sci-Fi Movies (2005) ho opisuje ako "dystopickú satiru". Jack Mathews, filmový kritik a autor knihy The Battle of Brazil (1987), opisuje film ako "satiru na byrokratický, zväčša nefunkčný priemyselný svet, ktorý Gilliama celý život privádzal do šialenstva." Napriek svojmu názvu film nie je o krajine Brazília, ani sa v nej neodohráva. Je pomenovaný podľa opakujúcej sa ústrednej piesne Aryho Barrosa "Aquarela do Brasil", ktorú britské publikum pozná jednoducho ako "Brazil", v podaní Geoffa Muldaura. Hoci mal film v Európe úspech, pri prvom uvedení v Severnej Amerike nebol úspešný. Odvtedy sa stal kultovým filmom. V roku 1999 Britský filmový inštitút označil Brazil za 54. najlepší britský film všetkých čias. V roku 2017 sa v ankete 150 hercov, režisérov, scenáristov, producentov a kritikov pre časopis Time Out umiestnil na 24. mieste najlepších britských filmov vôbec.
Téma: Vtáky
Čajka bledá (lat. Larus hyperboreus) je veľký druh čajky z čeľade čajkovité. Obýva celú Holarktídu, kde hniezdi v oblasti tundry. Podľa Medzinárodnej únie na ochranu prírody a prírodných zdrojov čajka bledá patrí medzi najmenej ohrozené druhy, celkové stavy sú stabilné, populácia v Európe je taktiež stabilná, v Severnej Amerike bol za posledných 40 rokov zaznamenaný štatisticky nevýznamný nárast.